2011-ben az Eurocup Formula Renault 2.0 sorozatban indult az R-Ace GP csapattal, a nürburgringi és a barcelonai fordulókon dobogóra állhatott. A következő szezonra csapatot váltott, és a bajnokság negyedik helyén végzett spái győzelmével. Eközben a Formula Renault 2.0 Alps szériában is versenyzett, ahol az egész évben harcban volt a bajnoki címért, de végül Danyiil Kvjat mögött második lett.